Vystúpenie Jána Štrassera na mítingu na námestí SNP 24. 11. 1989
Citované podľa: 
Keď sme brali do rúk budúcnosť (Archa Brat. 1990)

Stanovisko členov umeleckých zväzov, neorganizovaných umelcov a kultúrnych pracovníkov, prijaté 24. 11. 1989 o 9,00 hod. v bratislavskom PKO:

23. 11. 1989 večer vystúpil v televízii minister kultúry SSR Pavel Koyš, ktorý jednoznačne formulované občianske a ľudské postoje umelcov k súčasnej spoločenskej situácii znevážil a pošpinil a neváhal označiť za elitárstvo, hystériu a politikárske besnenie.

Sme presvedčení, že minister kultúry, ktorý verejne uráža umelcov a kultúrnych pracovníkov, stratil morálne právo stáť na čele úradu, ktorý sa nazýva Ministerstvo kultúry SSR, stratil našu dôveru, sám sa odvolal z funkcie, a preto už nie je naším ministrom.

Dokumenty